ઉદ્યોગ સાહસિકતા ગુજરાતના લોકોમાં અને ખાસ કરીને યુવાનમાં કુદરતી રીતે જ જોવા મળે છે. હાલમાં રાજ્યના યુવાનો બિઝનેસને વધુ પ્રાધાન્ય આપી રહ્યા છે. યુવાનોને સ્વરોજગારી તથા ઉદ્યોગ સાહસિકતા માટે પ્રેરવા રાજ્ય સરકારે ખાસ નીતિ જાહેર કરી છે. યુવાનોના નવા વિચારોને મૂર્તિમંત કરવા સ્ટાર્ટઅપ મિશન શ કરવામાં આવ્યું છે, જેના અનુસંધાને યુવાનોને ઔદ્યોગિક વસાહતોમાં શેડ ફાળવવા રાજ્ય સરકારે નિર્ણય કર્યો છે. રાજ્યના યુવાનો માત્ર રોજગારી નથી મેળવતા, પરંતુ અન્ય યુવાનો માટે રોજગારીની તકોનું સર્જન કરી, રાષ્ટ્રના નિર્માણમાં પોતાનું મહત્ત્વનું યોગદાન આપવા અન્યને પ્રોત્સાહિત પણ કરે છે. છેલ્લા એક વર્ષ દરમિયાન કૌશલ્યવર્ધન ઉપર ધ્યાન કેન્દ્રિત કરવામાં આવ્યું છે. યુવાનોના કૌશલ્યવર્ધનથી તેઓ સ્વનિર્ભર, સ્વતંત્ર બનીને અપેક્ષિત પરિણામો પ્રાપ્ત કરી શકશે.